Document ID: /roh_data/filtered/fineweb-2-filterrobots_roh.jsonl.gz/59643

Facit da las attatgas ord l’aria sin ils terrorists dal SI
- Venderdi, 7.8.2015, 11:49
Dapi l'avust passà ha la coaliziun internaziunala cunter la gruppa da terror Stadi islamic sgulà prest 6’000 attatgas cunter l'SI en l'Irac ed en la Siria.
Las finamiras sajan stadas da limitar la flexibilitad dal SI, d’interrumper il provediment e da disturbar la structura da cumandar da la milissa. Quai ha il ministeri da defensiun american communitgà oz.
Avant aveva il viceminister da l'exteriur american Tony Blinken ditg, che 10’000 cumbattants dal SI sajan vegnids mazzads da las attatgas. Tuttina manegian ils servetschs secrets americans, che la gruppa da terror Stadi islamic na saja strusch vegnida flaivlentada, e saja oz uschè ferma sco avant in onn.
RR Novitads 12:00